62021TJ0127_INF
Unionin yleisen tuomioistuimen tuomio (kolmas jaosto) 4.2.2026 –Swissgrid v. komissio
(asia T‑127/21 RENV)
Energia – Tasesähkön standardituotteiden eurooppalaiset kauppapaikat – Sveitsin osallistuminen – Asetuksen (EU) 2017/2195 1 artiklan 6 ja 7 kohta – Komission kirje, jolla evätään sveitsiläisen siirtoverkonhaltijan osallistuminen kauppapaikkoihin – Kumoamiskanne – Kannekelpoinen toimi – Oikeussuojan tarpeen jatkuminen – Asiavaltuus – Tutkittavaksi ottaminen – Toimen toteuttajan puuttuva toimivalta
1.
Kumoamiskanne – Luonnolliset henkilöt tai oikeushenkilöt – Suoraan ja erikseen näitä koskevat toimet – Yksityistä suoraan koskeva toimi – Arviointiperusteet – Komission päätös, joka on osoitettu unionin sähkönsiirtoverkkojen haltijoille ja jossa evätään Sveitsin valaliiton osallistuminen sähköjärjestelmän tasehallinnan eurooppalaisiin kauppapaikkoihin – Päätös, jolla on välittömiä vaikutuksia kantajan oikeusasemaan – Niillä, joille päätös on osoitettu, ei ole harkintavaltaa – Kantajaan kohdistuvat suorat vaikutukset
(SEUT 263 artiklan neljäs kohta; komission asetuksen 2017/2195 1 artiklan 6 ja 7 kohta)
(ks. 22–30 kohta)
2.
Kumoamiskanne – Luonnolliset henkilöt tai oikeushenkilöt – Suoraan ja erikseen näitä koskevat toimet – Kantajaa erikseen koskeva toimi – Arviointiperusteet – Komission päätös, joka on osoitettu unionin sähkönsiirtoverkkojen haltijoille ja jossa evätään Sveitsin valaliiton osallistuminen sähköjärjestelmän tasehallinnan eurooppalaisiin kauppapaikkoihin – Sveitsin ainoan sähkönsiirtoverkon haltijan nostama kanne – Toimi koskee kantajaa erikseen
(SEUT 263 artiklan neljäs kohta; komission asetuksen 2017/2195 1 artiklan 6 ja 7 kohta)
(ks. 31–34 kohta)
3.
Kumoamiskanne – Oikeussuojan tarve – Käsite – Kanne, joka on omiaan hyödyttämään kantajaa – Intressi, jonka on pysyttävä tuomioistuimen päätöksen julistamiseen saakka – Edellytyksen täyttyminen
(SEUT 263 artiklan neljäs kohta; komission asetuksen 2017/2195 1 artiklan 7 kohta)
(ks. 36–39 kohta)
4.
Kumoamiskanne – Perusteet – Riidanalaisen toimen antajan toimivalta – Peruste, jonka unionin tuomioistuimet tutkivat viran puolesta
(SEUT 263 artikla)
(ks. 42 kohta)
5.
Euroopan unionin toimielimet – Toimivallan käyttäminen – Toimivallan siirtäminen – Edellytykset – Euroopan komissio – Toimeksiannon saanut viranomainen tekee periaatepäätöksen – Jääminen soveltamisalan ulkopuolelle – Kyseisen päätöksen tekijän toimivalta – Päätöksen kumoaminen
(Komission työjärjestyksen 14 artikla)
(ks. 46–49 ja 53–56 kohta)
6.
Kumoamiskanne – Perusteet – Olennaisten menettelymääräysten rikkominen – Toimielin on rikkonut sisäistä työjärjestystään – Komissio on loukannut kollegiaalisuuden periaatetta periaatepäätöksen tekemisen yhteydessä – Luonnollisen henkilön tai oikeushenkilön esittämä kanneperuste – Hyväksyttävyys
(SEUT 250 ja SEUT 263 artikla)
(ks. 50–52 kohta)
Tuomiolauselma
1)
Euroopan komission 17.12.2020 päivättyyn kirjeeseen sisältyvä päätös, jolla komissio kieltäytyi sallimasta sähköjärjestelmän tasehallintaa koskevista suuntaviivoista 23.11.2017 annetun komission asetuksen (EU) 2017/2195 1 artiklan 7 kohdan mukaisesti Sveitsin valaliiton osallistumista tasesähkön standardituotteiden eurooppalaisiin kauppapaikkoihin ja erityisesti Euroopan laajuisiin korvaavien reservien markkinoihin, kumotaan.
2)
Komissio velvoitetaan korvaamaan oikeudenkäyntikulut asioissa T‑127/21, T‑127/21 RENV ja C‑121/23 P.